ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಪಾದ್ರಿ
ಪಾದ್ರಿ -
ಕ್ರೈಸ್ತರಲ್ಲಿ ದೇವರ ಆರಾಧನೆ, ಸೇವೆಗಳಲ್ಲಿ ಪ್ರಜೆಗಳಿಗೆ ಸಹಾಯಕರಾಗಿ ನಿಲ್ಲುವವರನ್ನು ಈ ಹೆಸರಿನಿಂದ ಕರೆಯುತ್ತಾರೆ. ಇವರು ಪುರೋಹಿತ ವರ್ಗದವರೇ ಆದರೂ ಇತರ ಧರ್ಮಗಳ ಪೂಜಾರಿಗಳಂತೆ ಸಾಮಾನ್ಯವಾಗಿ ಜನಗಳಿಗೂ ದೇವರಿಗೂ ಮಧ್ಯದಲ್ಲಿ ನಿಂತು ದೇವರ ದರ್ಶನವನ್ನು ಪ್ರಸಾದವನ್ನು ಪ್ರಜೆಗಳಿಗೆ ತಲುಪಿಸುವವರಲ್ಲ. ಕ್ರೈಸ್ತರ ನಂಬಿಕೆಯಂತೆ ದೇವರಿಗೂ ಮನುಷ್ಯರಿಗೂ ಮಧ್ಯವರ್ತಿಯಾದವ ಏಸು ಒಬ್ಬನೆ. ದೇವರ ಕೃಪೆಯನ್ನು ಆಶ್ರಯಿಸಿಕೊಂಡು ಆತನನ್ನು ಪ್ರಾರ್ಥಿಸುವ ಮತ್ತು ಸೇವಿಸುವ ಹಕ್ಕು ಪ್ರತಿ ಮಾನವನಿಗೂ ಉಂಟು. ಅಂಥ ಪ್ರಜೆಗಳಿಗೆ ಸಹಾಯಕರಾಗಿ ನಿಲ್ಲುವವರನ್ನು ಕ್ರೈಸ್ತರಲ್ಲಿ ಪ್ರೀಸ್ಟ್, ಮಿನಿಸ್ಟರ್, ರೆವರೆಂಡ್ ಮುಂತಾಗಿ ಕರೆಯುತ್ತಾರೆ.
(ಎಚ್.ಎಸ್.)

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ